CELEX: 32021D0352
Language: hu
Date: 2021-02-25 00:00:00
Title: A Tanács (KKBP) 2021/352 határozata (2021. február 25.) az Európai Unió Afrika szarváért felelős különleges képviselője megbízatásának meghosszabbításáról szóló (KKBP) 2018/905 határozat módosításáról

2021.2.26.   
               
               
                  HU
               
               
                  Az Európai Unió Hivatalos Lapja
               
               
                  L 68/187
               
            
         A TANÁCS (KKBP) 2021/352 HATÁROZATA
         (2021. február 25.)
         az Európai Unió Afrika szarváért felelős különleges képviselője megbízatásának meghosszabbításáról szóló (KKBP) 2018/905 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 33. cikkére és 31. cikkének (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2011. december 8-án elfogadta a 2011/819/KKBP határozatot (1), amellyel Alexander RONDOS-t nevezte ki az Európai Unió Afrika szarváért felelős különleges képviselőjévé (EUKK).
                  
               
                     (2)
                  
                  
                     Alexander RONDOS mint Afrika szarváért felelős EUKK megbízatását több egymást követő alkalommal – legutóbb a (KKBP) 2020/1014 tanácsi határozattal (2) módosított (KKBP) 2018/905 tanácsi határozat (3) révén – meghosszabbították. Az EUKK megbízatása 2021. február 28-án lejár.
                  
               
                     (3)
                  
                  
                     Az EUKK megbízatását további négy hónapra meg kell hosszabbítani, és a 2021. március 1-jétől 2021. június 30-ig terjedő időszakra új pénzügyi referenciaösszeget kell megállapítani.
                  
               
                     (4)
                  
                  
                     Az EUKK a megbízatását olyan helyzetben látja el, amely rosszabbodhat és akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/905 határozat a következőképpen módosul:
            
                        1.
                     
                     
                        Az 1. cikk (1) bekezdésének helyébe a következő szöveg lép:
                        
                           „(1)   A Tanács 2021. június 30-ig meghosszabbítja Alexander RONDOS-nak mint az Európai Unió Afrika szarváért felelős különleges képviselőjének (EUKK) a megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (a továbbiakban: a főképviselő) javaslata alapján.”;
                        
                     
                  
                        2.
                     
                     
                        Az 5. cikk (1) bekezdése a következő albekezdéssel egészül ki:
                        „Az EUKK megbízatásával kapcsolatos kiadások fedezésére szánt pénzügyi referenciaösszeg a 2021. március 1-jétől 2021. június 30-ig terjedő időszakra 345 000 EUR.”;
                     
                  
                        3.
                     
                     
                        A 14. cikk második bekezdésének helyébe a következő szöveg lép:
                        „Az EUKK-nak a megbízatás végrehajtásáról szóló végleges átfogó jelentését 2021. április 30-ig kell benyújtani.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. február 25-én.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  A Tanács 2011/819/KKBP határozata (2011. december 8.) az Európai Unió Afrika szarváért felelős különleges képviselőjének kinevezéséről (HL L 327., 2011.12.9., 62. o.).
         
            (2)  A Tanács (KKBP) 2020/1014 határozata (2020. július 13.) az Európai Unió Afrika szarváért felelős különleges képviselője megbízatásának meghosszabbításáról szóló (KKBP) 2018/905 határozat módosításáról (HL L 225 I., 2020.7.14., 1. o.).
         
            (3)  A Tanács (KKBP) 2018/905 határozata (2018. június 25.) az Európai Unió Afrika szarváért felelős különleges képviselője megbízatásának meghosszabbításáról (HL L 161., 2018.6.26., 16. o.).